যাত্রীদের জন্য সুখবর, অরেঞ্জ লাইনে বাড়ছে মেট্রোর সংখ্যা

কলকাতা: মেট্রো (Metro Services) যাত্রীদের জন্য সুখবর। সোমবার অর্থাৎ ২৪ নভেম্বর থেকে কমিউনিকেশন বেসড ট্রেন কন্ট্রোল সিস্টেম (CBTC) চালু হতে চলেছে অরেঞ্জ লাইনে (Orange Line)। ওই দিন থেকে অরেঞ্জ লাইনে প্রতিদিন ৬০টি পরিষেবার পরিবর্তে ৬২টি পরিষেবা (৩১টি আপ এবং ৩১টি ডাইন) মিলবে। অন্যদিকে ২২ নভেম্বর অর্থাৎ শনিবার থেকে ১৮৬টি পরিষেবার পরিবর্তে গ্রিন লাইনে (হাওড়া ময়দান-সল্টলেক সেক্টর ফাইভ) ২০২টি পরিষেবা (১০১টি আপ এবং ১০১টি ডাউন) পরিচালিত হবে বলে জানিয়েছে মেট্রো রেল। পাশাপাশি, পার্পল লাইনে মেট্রো চলত সোম থেকে শুক্রবার পর্যন্ত। চলতি সপ্তাহ থেকে শনিবারও ওই লাইনে মিলবে পরিষেবা।

মেট্রোর অরেঞ্জ লাইনে (বেলেঘাটা থেকে কবি সুভাষ) সোমবার থেকে কমিউনিকেশন-ভিত্তিক ট্রেন কন্ট্রোল (CBTC) সিগন্যাল ব্যবস্থা চালু হতে চলেছে। এই সিগন্যালিং ব্যবস্থা চালকবিহীন মেট্রো চালানোর জন্য এবং ট্রেনের ব্যবধান কমাতে সাহায্য করবে, যার ফলে পরিষেবা আরও দ্রুত হবে।  মেট্রো কর্তৃপক্ষের তরফে জানালো হয়েছে, দিনের প্রথম পরিষেবা, কবি সুভাষ থেকে বেলেঘাটা ( Kavi Shubhas to Beleghata) পর্যন্ত 0৭.৪0 টায় (0৮.00 ঘন্টার পরিবর্তে)। বেলেঘাটা থেকে কবি সুভাষ পর্যন্ত 0৮.১০ টায় (0৭.৫৫ ঘন্টার পরিবর্তে)। শেষ পরিষেবা পাওয়া যাবে, কবি সুভাষ থেকে বেলেঘাটা পর্যন্ত ০৮.২০ ঘন্টা (০৮.0৫ ঘন্টার পরিবর্তে)। বেলেঘাটা থেকে কবি সুভাষ পর্যন্ত ০৮.৪৫ ঘণ্টায় (০৮.০৫ ঘণ্টার পরিবর্তে)।

আরও পড়ুন:মেডিক্যাল কলেজে শ্লীলতাহানি! তুলকালাম কাণ্ড, চরম উত্তেজনা

অন্য খবর দেখুন